Diari Oficial de la Generalitat Valenciana


Sumari del DOGV 9822, del 05-04-2024 (2024/2542)

RESOLUCIÓ de 19 de juliol de 2023, de la Direcció General d'Indústria, Energia i Mines, per la qual es prorroga el període de vigència de l'autorització d'aprofitament d'aigua mineroindustrial, recurs de la secció B) de la Llei de mines, procedent del pou núm. 46/RPZ/4874, del Registre Especial de Pous, situat a la partida Las Salinas, parcel·la 60 del polígon 1 del terme municipal de Manuel, atorgada a José Roig Santandreu mitjançant Resolució de la Direcció General d'Indústria i Energia de 11 de novembre de 1992, i transmesa en concepte d'arrendament a favor de l'empresa El Pla Las Salinas de Manuel, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2542


Data del document
:   19-07-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme

RESOLUCIÓ de 19 de juliol de 2023, de la Direcció General d'Indústria, Energia i Mines, per la qual es prorroga el període de vigència de l'autorització d'aprofitament d'aigua mineroindustrial, recurs de la secció B) de la Llei de mines, procedent del pou núm. 46/RPZ/4874, del Registre Especial de Pous, situat a la partida Las Salinas, parcel·la 60 del polígon 1 del terme municipal de Manuel, atorgada a José Roig Santandreu mitjançant Resolució de la Direcció General d'Indústria i Energia de 11 de novembre de 1992, i transmesa en concepte d'arrendament a favor de l'empresa El Pla Las Salinas de Manuel, SA. [2024/2542]  
Vist l'expedient MIVARI/2017/137/46, de sol·licitud de pròrroga del període de vigència de l'autorització d'aprofitament d'aigua mineroindustrial, recurs de la secció B) de la Llei de mines, procedent del pou núm. 46/RPZ/4874, del Registre Especial de Pous (núm. d'obra 5459 i núm. d'instal·lació elevadora 4874 del Registre històric de pous), situat a la partida Las Salinas, parcel·la 60 del polígon 1 del terme municipal de Manuel (València), en les coordenades UTM ETRS 89 fus 30 X = 716.195 m, Y = 4.324.841 m, Z = 63 m s. n. m., atorgada a José Roig Santandreu, amb NIF \*\*\*\*7960\*, mitjançant Resolució de data 11.11.1992 de la Direcció General d'Indústria i Energia per un termini de trenta anys i per a un cabal màxim de 60 m³/h, transmesa en concepte d'arrendament a favor de l'empresa El Pla Las Salinas de Manuel, SA, amb NIF U58687976, mitjançant Resolució de data 07.06.2005 del Servici Territorial d'Indústria i Seguretat Industrial de València, instruït en el Servici Territorial d'Indústria, Energia i Mines de València (d'ara en avant, STIEMV) a instàncies de José Roig Santandreu, amb NIF \*\*\*\*7960\*, i sobre la base dels següents:  
  
Antecedents  
Primer. Amb data 16.07.1985 van ser autoritzades pel servici territorial competent en mineria de la província de València les obres de perforació per a la captació d'aigües subterrànies, referenciades amb el núm. 5.459, emplaçades a la partida Las Salinas, parcel·la 60 del polígon 1 del terme municipal de Manuel.  
Segon. Per Resolució de data 07.05.1991 de la Conselleria d'Indústria, Comerç i Turisme es declara aigua mineroindustrial la procedent del pou núm. 4.874, propietat de José Roig Santandreu, situat a la partida Las Salinas del terme municipal de Manuel (València).  
  
Tercer. Per Resolució de data 11.11.1992, de la Direcció General d'Indústria i Energia s'atorga a José Roig Santandreu l'autorització d'aprofitament d'aigua mineroindustrial, secció B), pou núm. 4.874, a la partida de Las Salinas, Manuel (València), per un termini de trenta anys.  
  
Quart. En data 07.06.2001, el Servici Territorial d'Indústria i Energia de València resol autoritzar el reaprofundiment de l'obra subterrània núm. 5459, consistent en un sondeig de 93 m de profunditat i 350 mm de diàmetre, d'acord amb el projecte presentat.  
Quint. Per Resolució de data 07.06.2005 del Servici Territorial d'Indústria i Seguretat Industrial de València s'autoritza la transmissió, en concepte d'arrendament, de l'autorització d'aprofitament, secció B), amb declaració d'aigua mineroindustrial de les aigües procedents del pou núm. 4874, situat a la partida Las Salinas del terme municipal de Manuel, a favor de l'empresa El Pla Las Salinas de Manuel, SA.  
  
Sext. Amb data 18.09.2018, s'emet, per personal tècnic adscrit a la Secció de Mines dl'STIEMV, l'informe favorable a l'atorgament de la pròrroga per trenta anys del període de vigència sol·licitada en data 19.09.2017 per José Roig Santandreu, de l'autorització d'aprofitament del recurs de la secció B) atorgada mitjançant Resolució de la Direcció General d'Indústria i Energia de data 11.11.1992.  
Sèptim. Amb data 19.10.2021, té entrada en la Direcció General d'Indústria, Energia i Mines (d'ara en avant, DGIEM) la proposta de resolució favorable de l'STIEMV de pròrroga, per trenta anys, de l'autorització d'aprofitament d'aigua mineroindustrial, secció B), procedent de l'obra subterrània núm. O-5459, situada en la parcel·la 60 del polígon 1 del terme municipal de Manuel (València), atorgada mitjançant Resolució de data 11.11.1992 de la Direcció General d'Indústria i Energia a José Roig Santandreu.  
Octau. Amb data 01.03.2022, es registra d'entrada en la DGIEM l'escrit de la mercantil El Pla de Las Salinas de Manuel, SA, pel qual es comunica que coneix i accepta expressament el tràmit de sol·licitud de pròrroga d'aprofitament d'aigua mineroindustrial, secció B) procedent de l'obra subterrània núm. O-5459, promogut per José Roig Santandreu.  
  
Nové. Amb data de registre d'entrada 20.05.2022 en l'STIEMV, José Roig Santandreu aporta el justificant de substitució el dia 03.03.2022 del comptador existent per un cabalímetre electromagnètic model EMT-50, els informes de control de pH i densitat salina de les aigües del pou del període 2019-2022 a fi de justificar la no variació del recurs miner explotat, els plans de labors dels anys 2017 a 2021, l'escrit justificatiu de presentació del document sobre seguretat i salut en el pla de labors de l'any 2015 i l'informe favorable del pla de labors d'eixe any.  
Dècim. Amb data de registre d'entrada 23.06.2022 en l'STIEMV, es rep una instrucció complementària de la DGIEM a fi que l'STIEMV comprove el compliment d'aspectes com ara el volum anual autoritzat i el seu compliment per l'empresa titular de l'aprofitament, la validesa dels comptadors utilitzats mitjançant inspecció in situ i el compliment de l'empresa explotadora del projecte original autoritzat i de les condicions d'autorització durant el desenvolupament de l'aprofitament autoritzat.  
Onzé. Amb data 12.07.2022, personal tècnic de l'STIEMV realitza una visita d'inspecció al lloc de l'emplaçament i es comprova que hi ha instal·lat un cabalímetre electromagnètic model EMT- 50 per a un cabal de 0 - 50 m³/h.  
Dotzé. Amb data 14.07.2022, l'STIEMV sol·licita al peticionari l'aportació de l'informe declaració responsable subscrit pel titular i pel director facultatiu del dret miner en el qual certifique el compliment del projecte original autoritzat i de les condicions d'autorització durant tot el desenvolupament de l'aprofitament, l'informe declaració responsable subscrit pel titular i pel director facultatiu del dret miner en el qual certifique el compliment exprés que no ha sobrepassat durant la vigència de l'explotació del recurs miner el volum autoritzat i la declaració de conformitat del cabalímetre electromagnètic instal·lat, segons establix l'annex V del Reial decret 244/2016, de 3 de juny, pel qual es desplega la Llei 32/2014, de 22 de desembre, de metrologia, així com la determinació de la resta de condicions establides en l'apèndix I. Requisits essencials específics per als comptadors d'aigua per a altres usos de l'annex III. Comptadors d'aigua, de l'Orde ICT/155/2020, de 7 de febrer, per la qual es regula el control metrològic de l'Estat de determinats instruments de mesura.  
  
Tretzé. Amb data 08.08.2022, José Roig Santandreu aporta la declaració responsable en què certifica el compliment del projecte original autoritzat i de les condicions d'autorització durant tot el desenvolupament de l'aprofitament, la declaració responsable que certifica que no s'ha sobrepassat durant la vigència de l'explotació del recurs miner el volum autoritzat, les dos subscrites pel director facultatiu i pel titular del dret miner i la declaració de conformitat tipus d'un nou comptador volumètric a instal·lar, atés que del cabalímetre electromagnètic instal·lat en data 03.03.2022 els resulta impossible justificar el que sol·licita l'STIEMV en data 14.07.2022.  
Catorzé. Amb data 06.10.2022, José Roig Santandreu aporta la declaració de conformitat del nou comptador instal·lat, el certificat del compliment de l'Orde ICT/155/2020, de 7 de febrer, per la qual es regula el control metrològic de l'Estat de determinats instruments de mesura, la foto del comptador instal·lat el dia 05.10.2022 amb el número de sèrie i la foto del precinte.  
  
Quinzé. Amb data 20.10.2022, el personal tècnic de l'STIEMV efectua una visita d'inspecció al lloc de l'emplaçament per a comprovar que s'ha substituït el cabalímetre electromagnètic model EMT-50 per un comptador d'aigua model RWN-050, calibre DN50, marcat amb núm. de sèrie 001210 i precintat amb el núm. 22-06983.  
  
  
Setzé. Amb data 20.10.2022, José Roig Santandreu aporta novament la declaració de conformitat del comptador instal·lat.  
  
Desseté. Amb data 23.02.2023, de conformitat amb l'article 82 de la Llei 39/2015, d'1 d'octubre, de procediment administratiu comú de les administracions públiques, se sotmet l'expedient al tràmit d'audiència a l'interessat, i es concedix un termini de deu dies perquè puguen al·legar i presentar els documents i justificacions que estimen pertinents, en justificar-se, a la vista de la documentació que consta en l'expedient mencionat i de l'estudi d'esta, que només és procedent l'atorgament de la pròrroga sol·licitada per un període màxim de quinze anys.  
  
  
Dihuité. Amb data 27.02.2023, el peticionari, José Roig Santandreu, en contestació al tràmit d'audiència concedit, presenta l'escrit en el qual s'accepta expressament el termini de quinze anys proposat i sol·licita que es continue amb la instrucció de l'expedient d'atorgament de la pròrroga d'aprofitament.  
Dinové. Amb data 13.04.2023, el personal tècnic adscrit a la Secció de Mines de l'STIEMV, emet un informe favorable a l'atorgament de la pròrroga del període de vigència de l'autorització d'aprofitament d'aigua mineroindustrial, secció B), procedent de l'obra subterrània núm. O-5459, situada a la partida Las Salinas, parcel·la 60 del polígon 1 del terme municipal de Manuel (València), atorgada a José Roig Santandreu i transmesa per arrendament a favor de l'empresa El Pla Las Salinas de Manuel, SA, per un període de quinze anys, a comptar des del 12.11.2022, l'endemà de la data de finalització de la vigència de l'autorització inicial, atorgada mitjançant Resolució de la Direcció General d'Indústria i Energia de data 11.11.1992, i per a un cabal màxim anual de 42.000 m³, calculat sobre la base d'un funcionament de 7 h/dia i de 100 dies màxim de funcionament a l'any, i tenint en compte el cabal màxim inicialment autoritzat, que és de 60 m³/hora.  
  
  
Vinté. En data 24.05.2023, l'STIEMV eleva a la DGIEM la proposta de resolució de pròrroga del període de vigència de l'autorització d'aprofitament d'aigua mineroindustrial procedent del pou núm. 46/RPZ/4874, atorgada a José Roig Santandreu mitjançant la Resolució de la Direcció General d'Indústria i Energia de data 11.11.1992, i transmesa en concepte d'arrendament a favor de l'empresa El Pla Las Salinas de Manuel, SA, en els termes i les condicions que s'expressen en esta resolució.  
  
Fonaments de dret  
Primer. La Llei 22/1973, de 21 de juliol, de mines, i el Reglament general per al règim de la mineria, aprovat pel Reial decret 2857/1978, de 25 d'agost de 1978.  
Segon. El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, i el Decret 105/2019, de 5 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
El Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, que establix que la Direcció General d'Indústria, Energia i Mines exercirà les funcions en matèria de mineria.  
L'Orde 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
  
Tercer. L'article 3 de l'Orde 14/2011, de 31 de març, de la Conselleria d'Indústria, Comerç i Innovació, per la qual s'establixen els òrgans competents per a l'exercici de determinades funcions en matèria de drets miners.  
Vist l'anterior, els preceptes legals esmentats i altres disposicions d'especial i general aplicació, esta Direcció General d'Indústria, Energia i Mines, resol:  
  
Primer  
Atorgar la primera pròrroga del període de vigència de l'autorització d'aprofitament d'aigua mineroindustrial, recurs de la secció B) de la Llei de mines, procedent del pou núm. 46/RPZ/4874 del Registre Especial de Pous (núm. d'obra 5459 i núm. d'instal·lació elevadora 4874 del Registre històric de pous), situat a la partida Las Salinas, parcel·la 60 del polígon 1 del terme municipal de Manuel (València), en les coordenades UTM ETRS 89 fus 30 X = 716.195 m, Y = 4.324.841 m, Z = 63 m s. n. m., atorgada a José Roig Santandreu, amb NIF \*\*\*\*7960\*, mitjançant Resolució de data 11.11.1992 de la Direcció General d'Indústria i Energia per a un cabal màxim de 60 m³/h i transmesa per arrendament a favor de l'empresa El Pla Las Salinas de Manuel, SA, amb NIF T00509705, mitjançant Resolució de data 07.06.2005 del Servici Territorial d'Indústria i Seguretat Industrial de València, per un període de quinze anys, a comptar des del 12.11.2022, l'endemà de la data de finalització de la vigència de l'atorgament inicial.  
  
  
Segon  
Ordenar:  
- La publicació en el BOE.  
- La publicació en el BOP de València.  
- La publicació en el DOGV.  
De conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques, i per similitud amb el que es descriu en l'article 101.5 del Reglament general per al règim de la mineria, aprovat pel Reial decret 2857/1978, de 25 d'agost de 1978.  
- La notificació de la resolució a:  
o José Roig Santandreu,  
o l'entitat mercantil El Pla Las Salinas de Manuel, SA.  
- La comunicació a la resta d'administracions o organismes públics i empreses del servici públic o servicis d'interés general que han intervingut, o pogut intervindre, en el procediment d'aprofitament, i en particular a:  
o Ajuntament de Manuel (València),  
o Confederació Hidrogràfica del Xúquer,  
o Institut Geològic i Miner d'Espanya,  
o Direcció General de l'Aigua de la Conselleria d'Agricultura, Desenvolupament Rural, Emergència Climàtica i Transició Ecològica.  
- El trasllat de la resolució al Servici Territorial d'Indústria, Energia i Mines de València.  
  
Condicions especials  
1. Per a protegir la qualitat i quantitat de les aigües, continua sent vàlid el perímetre de protecció atorgat en l'autorització d'aprofitament de data 11.11.1992 d'aigua mineroindustrial el període de vigència de la qual es prorroga mitjançant la present resolució i que està determinat pels següents vèrtexs expressats en coordenades UTM amb origen de longituds el meridià de Greenwich, el·lipsoide Hayford (dàtum ED50). Utilitzant el servici web de transformació de coordenades de l'Institut Geogràfic Nacional (http://www.ign.es/wcts-app), s'expressa també la designació del perímetre de protecció en el sistema de referència ETRS89, al qual es referix la Llei 18/2014, de 15 d'octubre, per la qual es modifica l'article 76.2 de la Llei 22/1973, de 21 de juliol, de mines.  
  
Punt de referència COORDENADES UTM  
(ED50, fus 30) COORDENADES UTM  
(ETRS89, fus 30)  
 X (m) Y (m) X (m) Y (m)  
Punt de partida 781.899 4.091.061 339.390 4.323.692  
Vèrtex 1 916.614 4.673.386 108.390 4.325.317  
Vèrtex 2 467.823 4.137.663 319.790 4.325.392  
Vèrtex 3 982.506 4.303.321 403.840 4.324.517  
Vèrtex 4 508.963 4.626.423 230.315 4.323.667  
  
  
LLEGENDA:  
Perímetre de protecció  
Pou 46/RPZ/4874  
  
Mapa de situació geogràfica del pou 46/RPZ/4874 i el seu perímetre de protecció.  
  
2. L'atorgament de la pròrroga autoritzada mitjançant la present resolució no modifica el cabal màxim inicialment autoritzat, que és de 60 m³/hora. Calculat sobre la base d'un funcionament de 7 h/dia i de 100 dies màxim de funcionament a l'any, es fixa el cabal màxim anual autoritzat en 42.000 m³.  
El Servici Territorial d'Indústria, Energia i Mines de València ha de comprovar que el cabal i volum anual utilitzat pel titular no excedix, en cap cas, l'autoritzat per esta resolució i que la destinació de l'aigua captada és el seu aprofitament per a l'extracció d'aigua salada, la qual es destina a ús com a salmorra industrial.  
3. El titular d'esta concessió d'aprofitament ha de mantindre, pel seu compte, el comptador d'aigua instal·lat a l'eixida de la captació, a fi de complir les prescripcions del control metrològic de l'Estat, segons el que disposa el Reial decret 244/2016, de 3 de juny, pel qual es desplega la Llei 32/2014, de 22 de desembre, de metrologia, o bé la normativa que la substituïsca en el futur, així com la que el desplegue. L'equip ha de mantindre el precinte reglamentari a efectes metrològics. Així mateix, i si és el cas, el titular ha de fer les verificacions periòdiques de l'equip de mesura esmentat, o després de cada modificació o reparació d'este, segons la reglamentació vigent i normativa de desplegament, i ha d'aportar a l'STIEMV una còpia del certificat de verificació, en els deu dies següents a la realització d'esta verificació.  
  
4. Les obres i instal·lacions han de conservar-se en bon estat, per a evitar les pèrdues d'aigües innecessàries per fuites, filtracions o qualsevol altra causa. Qualsevol modificació de les condicions de l'autorització de l'aprofitament que altere el contingut del projecte original ha de comptar, una vegada feta la tramitació reglamentària, amb l'oportuna autorització.  
5. Es prohibix l'abocament d'aigües i productes residuals procedents del procés industrial per al qual es prorroga la vigència temporal de l'aprofitament de les aigües de manera directa o indirecta sobre els llits públics i canals, sobre el terreny o en el subsol, siga mitjançant evacuació, injecció o depòsit, per a la qual cosa el titular ha d'obtindre prèviament la preceptiva autorització de l'organisme de conca, la Confederació Hidrogràfica del Xúquer.  
6. El titular de l'aprofitament ha de presentar davant del Servici Territorial d'Indústria, Energia i Mines de València, durant el primer trimestre de cada any, una memòria anual en què es reflectisca un programa d'explotació per a l'any en curs i els resultats de l'aprofitament de l'any anterior, així com qualsevol altra dada o incidència que siga significativa per a l'aprofitament.  
7. Cada cinc anys, el titular de l'aprofitament ha de presentar davant del servici territorial esmentat, un informe detallat que justifique la continuïtat del recurs, les noves inversions que el projecte durà a terme, la quantia de l'aprofitament, la problemàtica, les necessitats i els projectes futurs.  
  
8. S'ha de notificar al Servici Territorial d'Indústria, Energia i Mines de València qualsevol contracte de treball o servicis amb empreses o terceres persones.  
9. Amb anterioritat a la finalització del període de vigència de l'autorització d'aprofitament que es prorroga mitjançant esta resolució, l'empresa titular ha de presentar davant del Servici Territorial d'Indústria, Energia i Mines de València, per a la seua tramitació reglamentària en els termes que pertoque, el projecte d'aprofitament actualitzat per al nou període de vigència.  
10. L'autorització d'aprofitament prorrogada pot ser declarada caducada per qualsevol de les causes a què es referix l'article 83 de la Llei de mines i 106 del Reglament general per al règim de la mineria.  
11. La present concessió d'aprofitament s'atorga sense perjuí de qualssevol altres autoritzacions o concessions legalment necessàries per al desplegament del projecte aprovat el seu moment i l'exercici de l'activitat.  
12. La direcció general competent en mineria pot establir en qualsevol moment aquelles prescripcions que estime necessàries per a garantir la racionalitat de l'explotació del recurs i la conservació de l'aqüífer.  
  
13. Les altres condicions establides en la Llei 22/1973, de 21 de juliol, de mines.  
Traslladeu al Servici Territorial d'Indústria, Energia i Mines de València la present resolució a l'efecte que faça les anotacions pertinents en el llibre registre de drets miners.  
  
  
La present resolució no és definitiva en via administrativa i contra esta pot interposar-se un recurs d'alçada davant de la Secretaria Autonòmica d'Economia Sostenible, Sectors Productius i Comerç en el termini d'un mes, comptat des de l'endemà de la notificació, d'acord amb el que establixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 19 de juliol de 2023.- La directora general d'Indústria, Energia i Mines: Silvia Cerdà Alfonso.